ming030890/wiki-yue-high-quality huggingface dataset:
有限差分法

有限差分法，係一種攞嚟解微分方程嘅數值方法。

起源
自從微積分現世後，好多科學上嘅定理都可以用微分方程寫出嚟。為咗明白一條微分方程所表達嘅現象，解方程就係好重要嘅一環。但係，隨之而嚟嘅問題就係，呢個世界上大部分嘅微分方程都冇初等函數解，好多甚至連解析解都冇。所以，以前嘅人通常會簡化呢啲微分方程，例如用尺度分析鏟走啲冇咁重要嘅項，或者將啲方程線性化之類，然後就可以用一般嘅方法嚟搵方程嘅解析解。不過依然都有啲問題，就係處理太多初始條件同埋邊界條件等等大量嘅數據嘅時候，用人手計數實在太麻煩。
隨著電腦嘅發明同埋普及，解微分方程呢啲複雜嘅嘢就當然慢慢交俾運算量比人手大好多嘅電腦做，可以慳返好多時間。但係，電腦只可以處理離散嘅數據，單係入初始條件同埋邊界條件就要用喺唔同嘅格點輸入數據，而唔係將一個連續嘅函數沊落去就算。而且，電腦唔係人腦，唔識計微積分，只識計加減乘除。所以，我哋有必要將呢啲微分方程用基本代數嘅運算法則嚟估算佢，然後將呢啲只有四則運算嘅公式變成一條程式碼，放落電腦度 run 個解出嚟。呢啲公式就係有限差分方程。

函數嘅有限差分表示格式
喺有限差分裏面，函數唔係連續嘅，而係喺每一個格點上面對應一個數值。所以，我哋要用第二種方式嚟表示離散化咗嘅函數。
首先，我哋要用一啲符號或者字母代表三維空間同埋一維時間四個維度。習慣上， 代表時間維度上嘅格點指數， 代表沿著  軸嘅格點指數， 代表沿著  軸嘅格點指數， 代表沿著  軸嘅格點指數。假設一個  喺正一個格點，而呢個格點嘅  方向指數、 方向指數， 方向指數同埋時間方向指數分別係 、、 同埋 ，噉一個定義域喺三維空間同埋一維時間嘅函數  嘅有限差分表示法就係：
留意時間指數永遠寫喺右上角，而空間指數永遠寫喺右下角。而且，呢度假設四個維度嘅格點分別按照 、、 同埋  嘅間隔平均分佈。
如果個函數嘅域唔覆蓋哂全部四個維度，噉對應嘅指數可以省略唔寫。例如如果一個函數只對應一維空間同埋一維時間（即係 ），佢嘅有限差分表示法就係 ；如果連時間維度都冇埋，就係 ；如果剩係有一維時間，就係 。我哋要小心千祈唔好將呢兩個寫法分別同數列同埋次方炒埋一碟！

導數喺有限差分嘅表示法
一堆有限差分法裏面一階同二階導數唔同嘅表示式，除咗準確到唔同階之外，仲有分向前差分、向後差分同埋中央差分三種格式。
利用導數嘅基本原理，我哋可以得到有限差分法裏面最簡單嘅公式。因為一階導數嘅定義係：
對於一階導數其中一條有限差分公式就係：
我哋再將  變做主項，就有：
或者，用格點表示法就係：
所以，當我哋知道喺某一個格點  同埋  嘅數值，就可以用自己定義嘅格點距離搵下一個格點上面  嘅數值。歐拉法就係用緊呢個概念。
同樣地，如果將  變做 ， 都代表 ，所以導數嘅基本原理亦都可以寫成：
由呢度可以推出另一條一階導數嘅差分公式，就係：
我哋再將  變做主項，就有：
或者，用格點表示法就係：
呢個概念同歐拉法都幾似，不過係用緊相反方向嘅導數，所以叫做反向歐拉法。
呢兩種有限差分方法都係準確至一階。
我哋仲可以用到上面嘅兩條差分公式推到另一條差分公式出嚟。通過整合上面得到嘅兩條公式：
我哋可以推出：
或者，用格點表示法就係：
呢條新嘅公式喺中央差分法裏面好有用，而且比起先前兩條公式誤差更加細，因為佢係準確到二階。
差分法嘅公式仲可以由泰勒級數推出嚟。首先將佢應用到 ，我哋有：
再將佢應用到 ，就有：
將  準確到一階，我哋可以重寫佢，變成：
其中用大O符號嚟代表誤差。我哋抹走 ，就會彈返歐拉法條式出嚟。因為  代表二階或以上嘅誤差，最大嘅誤差都係去到二階，所以可以睇得出呢條式喺一階嘅領域裏面絕對準確。
用同樣嘅方法，我哋重寫  令到佢準確到一階，就會有：
用返上面嘅睇法，我哋可以睇到呢條式都係喺一階嘅領域裏面絕對準確。
如果要準確到二階，我哋用 ，就會有：
我哋抹走 ，就會彈返中央差分法條式出嚟。因為  代表三階或以上嘅誤差，最大嘅誤差都係去到三階，所以可以睇得出呢條式喺二階嘅領域裏面絕對準確。
至於二階導數，我哋可以考慮佢係一階導數嘅導數嚟推出差分公式。首先，我哋用中央差分版嘅導數基本原理嚟表示二階導數：
拆走個極限，再將個格點間隔由  變返做 （因為  代表 ），我哋有：
我哋再對  同埋  用格點間隔係  嘅中央差分法，就會有：
（條式同歐拉法一樣）
（條式同反向歐拉法一樣）
將佢哋代返入去，就有：
或者，用格點表示法就係：
呢條就係二階導數嘅差分公式，準確到二階。
用泰勒級數都可以得到呢個結果。我哋考慮 ：
當 ，二階導數嘅差分公式就會出返嚟。
呢部分最頂嗰幅圖有一堆唔同導數嘅有限差分法公式，佢哋嘅證明方式同上面大致一樣。

有限差分法唔同嘅格式
上面講到，有限差分法大致上可以分做向前差分、向後差分同埋中央差分三種格式。但係，通常啲微分方程會同時覆蓋時間同埋空間嘅維度，我哋對時間做差分同埋對空間做差分其實可以用唔同嘅格式。所以，喺時間同埋空間上面都可以獨立細分三種格式，而總共就會衍生出九種格式。呢九種格式分別係時間向前差分空間向前差分（FTFS）格式、時間向前差分空間中央差分（FTCS）格式、時間向前差分空間向後差分（FTBS）格式、時間中央差分空間向前差分（CTFS）格式、時間中央差分空間中央差分（CTCS）格式、時間中央差分空間向後差分（CTBS）格式、時間向後差分空間向前差分（BTFS）格式、時間向後差分空間中央差分（BTCS）格式同埋時間向後差分空間向後差分（BTBS）格式。

有限差分法嘅應用
唔同嘅有限差分法格式可以用嚟搵唔同類型嘅微分方程嘅數值解，佢哋大致上嘅做法都係將條方程裏面唔同階嘅導數全部塞哂啲有限差分法嘅樣落去，然後再用加減乘除逐格逐格同埋逐個時間點搵哂所有格點嘅數值出嚟。例如解一條微分方程 ，驟眼望落去呢條方程好難搵解析解。我哋用中間差分法將佢重寫做：
為咗搵前面嗰格嘅數值，我哋要將  變做主項，條式就會慢慢變成：
將呢條式用喺定義域裏面嘅每個格點，然後逐格逐格推，就可以搵到喺成個定義域裏面呢條微分方程嘅解。
喺大部分嘅時候，有限差分法通常係用嚟解偏微分方程，例如移流方程、熱方程、波動方程、拉普拉斯方程，甚至納維-斯托克斯方程之類，因為佢哋喺好多科學現象，尤其係物理現象裏面會出現。至於要用唔同嘅格式，係因為唔同種類嘅偏微分方程喺唔同嘅格式之下會有唔同嘅數值穩定性。
就用一維空間嘅移流方程做例子，其中一個可以用嘅格式係 CTCS 格式。條方程原本嘅樣係：
用 CTCS 格式個樣就會變成：
再將  變成主項就會有：
呢條式就可以直接入落電腦程式度解咗佢。
有蹄類

有蹄類（Ungulata）係指一啲用腳趾尖（一般有蹄）嚟支撐身體嘅哺乳動物。
有賀由樹子

有賀由樹子，係日本嘅一個女藝人同埋配音員。
有賀由衣

有賀由衣，係日本嘅一個女藝人同埋配音員。
有限元分析

有限元素法（英文：finite element method）係物理學同結構工程上常用嘅一種分析方法，用嚟解一啲複雜（解析解搞唔掂）嘅微分方程，涉及將一個大型嘅物理系統（想像一棟建築物）概念化噉細分做細啲簡單啲嘅離散部件（有限元；finite element）。
例如喺結構分析上就成日會用到有限元分析。
數簿

數簿，帳簿係用嚟記低錢銀交易嘅一本簿。家下啲數簿可以電子化，可以係電腦裏面一啲記錄。
數論派

數論派（Samkhya）係古印度哲學嘅一個派別，前3世紀開始出現，理論收錄喺《數論經》。
數論

數論，又叫算術，係純粹數學一支，專門鑽研整數。唔單止整數本身，亦包括整數衍生出來嘅其他數，例如有理數、代數整數等等。
正整數可以分爲質數、合成數同埋 1，算術基本定理話畀我哋知所有合成數都有唯一一種方法寫成質數嘅積，但係到依家都未有人真正完全理解質數，好多猜想都未有完整嘅解答，例如 Goldbach猜想、孖生質數猜想等等。好多數論嘅問題個論述都好簡單，但係解答就牽涉到好高等嘅數學，例如費馬大定理咁，個猜想係：「當整數  嘅時候， 無正整數解。」呢句句子分分鐘小學生都聽得明，但係就花咗數學家足足三個世紀，先至由 Andrew Wiles（英文：Andrew Wiles） 證明到。
算術係古老稱謂，但由二十世紀初，時人認爲算術係初等數學，係小學生學嘅，所以就稱數論。到二十世紀後期，時人轉向，算術應有初等同高等之分，算術個名又用返。
高斯曾經講過：「數學係科學嘅皇后，數論係數學嘅皇后。」
數量詞

數量詞係形容名詞嘅數同埋量嘅詞，可以再細分做「數詞」同埋「量詞」。

數詞
數詞即係堆嘢有幾多數目。
數詞嘅例子：一、二、三。

量詞
量詞係用嚟連結數詞同埋名詞，本身冇意思，一定要同名詞或者實義詞一齊用。量詞通常存在喺亞洲語言入面，例如漢語、韓文、日文、越南話、泰文、孟加拉話、馬拉話等等。
個：中文量詞之一
以中文為例，因為比較少西方話有量詞嘅概念，當西方人學中文嘅時候，會比較難去理解。因為「個」形容嘅名詞比較多，學中文嘅外國人好多時都用「個」去形容大部份名詞。慢慢，反而係由呢班學中文嘅外人掉轉頭影響埋其他中文用者，令個「個」字有變成一個「萬能量詞」嘅趨勢。
量詞嘅例子：把、杯、本、部、張、個
因為唔同嘅地區，有時同一種話嘅唔同方言對同一個名詞都會用唔同嘅量詞。例如：
閩南話同粵語叫「一間學校」，而普通話係叫「一所學校」
閩南話叫「一粒雞蛋」，廣州話係叫「一隻雞蛋」，而普通話就係叫「一個雞蛋」
閩南話叫「一部汽車」或者「一台汽車」，廣州話係話「一部車」或者「一架車」，而普通話就係叫「一輛汽車」
廣州話、香港話叫「一個人」，有尐其他粵語方言（例如粵西、粵北地區嘅話）係叫「一隻人」
數碼鬅客 2077

《數碼鬅客 2077》（英文：Cyberpunk 2077）係波蘭CD Projekt喺2020年12月10號出版嘅電子角色扮演遊戲，用數碼鬅客美學。
數量級

數量級（order of magnitude）有好多種，通常係用嚟分唔同數嘅大細嘅等級。
死亡無限2次LOOP

《死亡無限2次LOOP》係套2019年美國校園科幻恐怖片，由Christopher Landon執導同編劇，係2017年電影《死亡無限LOOP》嘅續集，喺2019年2月14號喺美國上畫。
死亡率

係用嚟衡量一部分人口入面死咗嘅人嘅數目。死亡率通常用每年每一千人做單位嚟表示；所以當10萬人口入面嘅死亡率係9.5嗰陣，即係話喺呢一班人入面每年死咗950人。死亡率同病死率唔同，病死率係因某種病而死嘅人嘅比率。死亡率可以知道某達地方嘅衞生習慣同埋醫療品質。通常越先進嘅國家死亡率越低，越落後嘅國家死亡率就越高。
死亡競賽

死亡競賽（粵拼：sei2 mong4 ging3 coi3；英文：deathmatch / free-for-all）係一種常見於射擊遊戲嘅遊戲模式。
死亡競賽係指
有最少兩位玩家；
將玩家擺喺遊戲嘅環境當中，叫佢哋殺敵；
死咗（生命值變咗 0）嘅玩家會重生；
呢個過程會一路持續，直至時限到，或者其中一方嘅殺敵數達到某個數值為止。比賽完結嗰陣，殺敵數最多嗰位或者嗰隊玩家，就算係贏家。
死了都要愛

《死了都要愛》係由姚若龍填詞，柳海準作曲，信樂團演唱。呢首歌收錄喺《信樂團同名專輯》專輯。
死亡地帶

死亡地帶（英文：Zone of Death）係喺美國西部嘅一個地方，範圍係愛達荷州境内屬於黃石國家公園嘅嗰塊大概130平方公里咁大嘅地。之所以叫死亡地帶係因為美國法律入面有條法律罅，喺呢度犯咗法嘅人理論上唔使負刑責，就算殺咗人都可以走得甩。

解釋
黃石公園風景
死亡地帶指黃石國家公園西南邊同愛達荷州重疊嘅嗰塊地，約莫130平方公里大。佢唔係一個行政分區，而只係美國其中一條法律罅嘅適用範圍。美國法學家白賴仁．高特（英文：Brian C. Kalt）發現喺呢度犯咗法可以走法律罅，就算係殺咗人都冇事。為咗帶出呢個問題有幾嚴重，佢就幫呢度改咗個英文花名叫Zone of Death，中文意譯做「死亡地帶」。

背景
根據美國憲法第三條第二款，除咗彈劾案之外，其他所有罪案都要喺案發地嗰個州入面俾陪審團審訊。而第六修正案其中一條叫做「鄰近條款」（英文：Vicinage Clause）嘅條文仲寫到明話，被告有權要求俾案發地所在嗰個州兼夾嗰一區嘅公正嘅陪審團審訊，而且審訊要迅速同公開。
美國聯邦政府對黃石國家公園有專屬管轄權，即係話任何喺黃石公園入面發生嘅罪案都要交俾聯邦地區法院去處理，州法院冇權審理。雖然死亡地帶喺愛達荷州境内，不過佢唔歸愛達荷聯邦地區法院去管，而係屬於懷俄明聯邦地區。噉係因為懷俄明區嘅範圍包嗮成個黃石公園，而公園嘅邊界伸到入愛達荷州同蒙大拿州境内，所以懷俄明區仲係美國目前唯一一個對多過一個州嘅地方有管轄權嘅聯邦地區。

法律罅
按照美國憲法嘅寫法，任何喺死亡地帶發生嘅刑事案件揾嘅陪審員都要嚟自愛達荷州兼懷俄明聯邦地區，即係話陪審員要喺死亡地帶入面揾。但係死亡地帶連一個居民都冇，更莫論揾十二個出嚟組陪審團。於是辯方律師就可以捉住呢點，拗話冇陪審團就唔可以合憲噉審訊，理論上唔可以對被告判刑，所以被告就算犯咗殺人罪都打得甩。

發現
死亡地帶呢條法律罅係由密芝根州立大學法學院教授白賴仁．高特發現嘅。佢係專門研究美國憲法嘅法學家，當時寫緊一篇文，係關於美國憲法第六修正案嘅一啲技術細節嘅。佢忽發奇想就諗話如果有個地方唔夠陪審員噉會點呢，然後諗下諗下就驚覺黃石公園愛達荷州嗰橛真係唔夠人組成陪審團。佢為咗叫政府關注呢個漏洞，就決定將論文嘅重心擺喺呢條法律罅上面。佢最後寫出嚟篇文叫《完美罪案》（英文：The Perfect Crime），喺2005年刊咗喺《喬治城法律期刊》（英文：The Georgetown Law Journal）上面。
除咗寫呢篇文之外，高特一路都有遊說美國國會同懷俄明州當地嘅議員去解決呢個問題。尤其係佢篇文出咗街之後，佢好驚有人睇到會用佢嘅方法犯法然後逃避刑責。不過無論係國會定懷俄明州議會都冇理到呢單嘢。

衍生小說
去到2007年，美國作家查理斯．占士．薄斯（英文：C. J. Box）為咗令政府警惕呢條法律罅，就用死亡地帶做背景寫咗本小說。本書叫做《自由射擊》（英文：Free Fire），劇情圍繞住喺死亡地帶入面發生嘅四單謀殺案。薄斯卒之引起咗一位議員嘅關注，不過國會一樣冇理到呢位議員。

有關案例
2005年12月，有個叫米高．包德蘭（英文：Michael Belderrain）嘅人喺黃石公園蒙大拿州嗰部分非法打獵，俾人拉咗。案發地同死亡地帶一樣，都係屬於懷俄明聯邦地區但唔屬於懷俄明州嘅。雖然黃石公園蒙大拿州嗰頭有人住，但係喺得幾十個人揀嘅情況之下，好難砌一個公平、冇偏見嘅陪審團出嚟。
懷俄明區嘅聯邦法官為咗唔俾包德蘭甩身，決定唔理第六修正案寫明嘅要求，照俾懷俄明聯邦地區法院審理呢單偷獵案。包德蘭於是引用高特篇文反對，話噉做唔啱規矩，不過俾法官駁回佢嘅反對。包德蘭最後同控方達成咗認罪協議，減刑嘅條件係包德蘭唔可以針對呢條法律罅提出上訴。亦即係話，死亡地帶呢個問題又變返懸而未決。
死亡無限LOOP

死亡無限LOOP（英文：Happy Death Day）係一部2017年美國校園恐怖喜劇片，由基斯杜化·B·蘭登執導，史葛·洛沃德爾（英文：Scott Lobdell）寫劇本，潔西卡·羅瑟做女主角。呢套戲係講一個喺生日嗰陣畀人謀殺嘅女大學生，竟然不停噉返返去嗰一日，於是佢決定搵個兇手出嚟。
死亡筆記

死亡筆記（Death Note）係2003年12月開始喺少年Jump週刊連載嘅心理偵探懸疑戲劇推理漫畫作品，2006年5月連載完，全部連載咗108回。之後又改編咗同名嘅小說、電影、動畫同遊戲。死亡筆記喺中國大陸被禁，包括咗漫畫同動畫版，都重未有正版可以買到。
槳欄街

槳欄街（英文：Tseung Lan Kai）係舊時省城一條街。大清時，有好多時髦嘢賣。
洋人叫呢條街做Curio Street或者Physic Street。
同槳欄街平行，南有十三行街。西面駁住槳欄街，係十八甫。
槽鐵

槽鐵係橫切面係凹槽形嘅長條鋼。因為佢個樣，亦會叫做「U型鋼」、「C型鋼」等等。主要用喺建築結構、造車同埋其他工業結構，好多時同工字鐵一齊用。
樂信徑燒烤場

樂信徑燒烤場（英文：Lok Shun Path Barbecue Area）係香港一燒烤場，喺沙田火炭樂信徑，行政上歸沙田區。
槳帆船

槳帆船（galley）係最早期嘅大型帆船，公元前1000年已經喺地中海出現，要靠人力扒槳去推動，亦係古代地中海海戰常見嘅軍艦。
槳躄魚屬

槳躄魚屬（學名：Chaunacops）係鮟鱇目單棘躄魚科嘅其中一個屬。
槳扇引擎

槳扇引擎（propfan engine），又叫做開放式轉子引擎（open rotor engine）、開放式風扇引擎（open fan engine）、或者冇管道風扇（unducted fan；同管道風扇相反），係一種喺概念上同渦輪螺旋槳引擎（turboprop）同渦輪風扇引擎（turbofan）有關嘅引擎，但係操作原理好唔同。呢個設計係為咗提供渦輪風扇嘅速度同性能，同埋渦輪螺旋槳嘅慳油。槳扇引擎嘅風扇通常係設計成大量短、扭曲嘅刀片形狀，同渦輪風扇引擎嘅（管道）風扇相似。因為呢個原因，槳扇引擎被描述為「冇管道風扇」（unducted fan，UDF）或者「超高旁路渦輪風扇」（ultra-high-bypass turbofan，UHB）。
槳扇引擎喺設計上同渦輪風扇引擎有啲似，風扇都係由渦輪直接帶動，中間無經過「波箱」（gearbox）減速。槳扇引擎嘅外型同渦輪螺旋槳引擎有啲似，但係渦輪螺旋槳引擎嘅螺旋槳係由「波箱」帶動嘅，所以轉動嘅速度比較慢。
因為槳扇引擎嘅渦輪同槳扇之間無「波箱」減速，槳扇嘅轉速好高，所以槳扇引擎嘅槳扇設計同渦輪螺旋槳引擎嘅螺旋槳好唔同，有啲槳扇引擎會用雙渦輪雙層槳扇結構，兩層槳扇嘅轉動方向相反，咁樣就可以提高效率。由於結構類似於渦輪風扇發動機，又無風扇管道，槳扇引擎經常俾人叫做無限高旁通比嘅渦輪風扇引擎。
槳欄路

槳欄路（欄字有變讀，粵拼：zoeng2 laan1 lou6）係中國廣東省廣州市荔灣區嘅一條普通馬路，成條馬路係東西走向。西邊從楊巷路、長樂路同埋十八甫路嘅交界開始，一直向東去到和平東路嗰頭。

概要
全長302米，闊12.5米，1——2車道。成條路係單行綫，喺光復南路嘅西邊凈係可以從東邊向西邊行，喺光復南路嘅東邊凈係可以從西邊向東邊行。

史
睇埋：槳欄街
呢度喺以前嗰陣係重未有馬路嘅。1873年，有位嗌莊湯臣嘅蘇格蘭佬出版咗《中國同埋中國人嘅畫報》，從入面列出嘅嗰啲相可以好清晰噉睇到，呢度以前係條藥舖街。而清朝宣統年嘅《南海縣誌》就話，響嗰陣時唔嗌「槳欄路」，而是嗌「漿欄路」，嗰陣重係條巷仔添。到咗民國嗰陣，槳欄路就變城藥舖街。因為喺輪渡出現咗之後，槳就變咗水上嘅其中一種「兵器」，佢喺市場入面就冇嗮意義喇，所以．喺醫藥舖嘅生意開咗之後，就變咗條藥街喇。而呢筍嘢一直持續到解放之後。
到咗20世紀80年代嗰陣，槳欄路又變咗條賣衫街，重要係專門賣童裝嘅。喺20世紀90年代開始無耐，由於光復南路口嘅東邊嗰截嘅槳欄路改咗凈係可以從西邊行到東邊，搞到好多運衫車都入唔到槳欄路，於是啲舖入唔到貨。不過廣州市政府就喺家陣嘅人民南路嗰邊開咗個童裝市場。結果全部童裝生意搬出嗮槳欄路。後嚟啲人喺槳欄路入面辦咗布匹同埋服裝輔料嘅批發舖頭。
枕頭袋

枕頭袋、枕袋，袋一種，套一種，用來包住枕頭，又叫枕頭套、枕套。用袋嘅原因，係枕頭唔方便洗，裏面厚料難乾。套住佢，只係洗個袋就得。
以前依啲細嘢都係人手造，如有刺繡，可謂工藝品。現今工廠造，布上都會印上唔同花款。
枕袋開口，內有會有個封位，用來扣住枕頭。有啲會有紐，同紐眼扣實，就唔易甩出來。
英文寫pillow case或者pillowcase。
林丈統

林丈統（1980年10月14號—）係日本足球員，司職前鋒，效力過千葉JEF聯，京都不死鳥，磐田山葉，BEC Tero Sasana，及大分三神。
林世豪

林世豪係香港親中派政治人物兼工業界人士。

選舉經歷
喺2021年9月，佢當選成為香港特别行政區選舉委員會工業界(第一)委員。
枕頭洲

枕頭洲，係香港新界西貢區一個島，喺西貢半島南面，大鏟洲、橋咀洲北面，西貢海入面。島形有幾分似枕頭。
林世遠

林世遠，字思紹，係廣東四會人，自細就喪父，佢阿媽歐陽氏。
林世遠喺明朝成化十七年（1481年）考中咗辛丑科進士，喺蒲田、蕪湖、魏城做過官，而且政績都好好。後來升做監察御史，巡按雲南。之後又出守蘇州，抵抗海賊，在任六年後過身。
林一峰

林一峰（英文：Chet Lam，1976年4月11號—），係香港民歌風格唱作人，亦係At17成員林二汶嘅哥哥。

演出
呢個表唔完整，歡迎加料。
枕頭戰

枕頭戰（pillow fight）係一種遊戲，指兩個或者以上嘅人用枕頭玩吓玩吓噉互打。
林丹

林丹（粵拼：lam4 daan1；閩南話：Lîm Tan；1983年10月14號—），花名超級丹，係中國男子羽毛球手，福建龍巖上杭人。佢係2008同2012年奧運男單羽毛球冠軍得主，亦從2004年開始連續5屆都攞到湯姆斯盃冠軍。
沙田新市鎮

沙田新市鎮（英文：Shatin New Town）係香港第一代嘅其中一個新市鎮，喺沙田區入面，由1970年代開始發展，初頭將沙田海填海變成城門河河岸發展，之後發展埋馬鞍山。
沙田東

沙田東（英文：Sha Tin East，代號R2）係香港沙田區議會下轄嘅其中一個雙議席選區，2023年設立，範圍主要係沙田區東部。
沙田機場

沙田機場（英文：Sha Tin Airfield）係香港一個已經拆咗嘅機場，原本位於新界沙田。
個機場位於沙田城門河西邊，鄰近九廣鐵路英段沙田站（大概喺家下港鐵沙田站個位），即係家下嘅香港文化博物館至到帝都酒店一帶。

史
1949年，英國政府起咗沙田機場畀英國皇家陸軍航空隊進駐使用。1962年，颱風溫黛正面吹襲香港，嚴重摧毀沙田機場。1970年代初，港英政府為咗發展沙田新市鎮，拆咗沙田機場。
沙田慈氏護養院

沙田慈氏護養院（Cheshire Home, Shatin）係香港新界沙田區一間公立醫院，喺1991年創辦，本身由慈氏國際基金會開辦，而家由醫院管理局管理，係新界東聯網其中一間醫院，地址係新界沙田區亞公角亞公角山路30號。

簡介
沙田慈氏護養院由香港慈氏安養院基金會成立，係一間延續護理醫院，為需要長期住院嘅嚴重傷殘人士同埋中央輪候冊申請者提供護理服務。護養院以「家」嘅環境，為病人提供多項相關服務，鼓勵病人自行管理自己嘅生活方式同活動。此外，護養院亦為同屋企人一齊住嘅傷殘人士提供紓緩服務；同時為佢哋提供中途住宿服務同其他支援，有助病人重新融入社區。
沙田政府合署

沙田政府合署係香港一座政府合署，喺新界沙田上禾輋路1號，2002年啟用。
而家嘅沙田政府合署係第二代。第一代沙田政府合署喺1981年啟用，喺沙田銅鑼灣山路8號，前身係沙田理民府，直到第二代啟用後被取代，原址重建做私人住宅嘉御山。
沙田柚

沙田柚，又叫金柚或者碌柚（學名：Citrus grandis var. shatinyu Hort），係一種柚，原產中國廣西容縣松山鄉沙田村，由農夫夏紆笍喺明朝末年用接枝法發明，結果做咗廣西嘅特產。
沙田柚體積比其他柚大，果皮相當厚，果肉又夠甜。香港近幾年興嘅甜品楊枝甘露就用到沙田柚整。而佢嘅葉就叫碌柚葉，可以用嚟沖涼。

文化
喺中國傳說入面，喺除夕用碌柚葉沖涼，可以除霉氣、袪邪、防病、通經絡、行好運咁。
沙田市中心

沙田市中心（英文：Sha Tin Town Centre）係香港新界沙田新市鎮嘅中心地帶，喺火炭南面、大圍北面，城門河西岸。嗰度前身係沙田海海邊嘅墟市沙田墟，後尾政府發展新市鎮，就將墟市塊地收返同埋填海，發展成新市鎮嘅市中心。
沙田市中心嘅核心係沙田站同佢隔籬嘅連城廣場、新城市廣場。
沙田水庫

沙田水庫 (廣州)：喺廣州市白雲區沙田村。
沙田水庫 (惠州)：喺惠州市惠陽縣沙田莊村。
李寶龍路

李寶龍路（Li Po Lung Path）係香港一條行車馬路，響香港島堅尼地城，由卑路乍街開始上山，經太白臺，一路去到青蓮臺，0.15公里長。條路個名係用19世紀西環大地主李寶龍個名。
李寶龍路舊時有好多大牌檔同商舖，1985年大部份地舖都變做住宅，大牌檔就跟住消失。
李對淵

李對淵，係大韓民國嘅一個男藝人同埋演員。
李小加

李小加，SBS（Charles Li，1961年3月25號—）係香港交易所行政總裁。

生平
1984年喺廈門大學畢業，畢業之後做記者。
1986年去美國留學，先後攞咗阿拉巴馬大學新聞系碩士學位同埋哥倫比亞大學法學院博士學位。
1994年加入美林證券，1999年升做中國區總裁。
2003年加入摩根大通做中國區主席。
2009年6月3號正式畀香港交易所委任做行政總裁，頂替周文耀，2010年1月16號生效。
2020年宣佈會喺2021年底離任港交所行政總裁。

畀人插
2011年3月，喺一個財經節目入便，主持人批評佢令四隻日經指數窩輪輪價狂飆後突然停牌，話佢喺「高盛窩輪搞錯銷售文件」 嘅事入便辦事不力。

選舉經歷
喺2021年9月，佢成為香港特别行政區選舉委員會委員(港區全國政協委員)。
2022年，佢喺李家超無提政綱嘅情況下，有份提名李家超參與2022年香港行政長官選舉。
李寶華

李寶華（粵拼：lei5 bou5 waa4；簡化字：李宝华；1977年3月—2016年10月3號）係中國大陸嘅一位醫生，山東萊蕪人，2004年畢業後，先後去過廣東佛山血站做嘢、及深圳血站、山東嘅泰山醫學院教過臨床醫學研究，2015年底拍過醫學微電影——《牽掛》。
2016年10月3號上晝，喺山東萊蕪鋼城區嘅萊鋼醫院出咗單醫鬧案。李寶華俾位男仔因為孲𤘅子出世後2日就死咗嘅事而用匕首斬死咗，終年39歲。事發後當地公安成立專案組開始調查呢單嘢，甚至打擊一系列醫鬧行為。
李寶龍臺

李寶龍臺（英文：Li Po Lung Terrace）又叫做寶龍臺，係香港堅尼地城一條馬路，亦係西環七臺其中一個，依家已經消失，原址係喺今日盈基花園嘅範圍入面。
李小萌

李小萌（粵拼：lei5 siu2 mang4；1973年9月30號—）係一位中國前電視主持人，而家係家庭主婦。
佢喺2008年攞到最受歡迎嘅主持人金鷹獎同2010年嘅金話筒獎。

生平
李小萌嚮1973年9月喺北京出世，1996年喺中國傳媒大學畢業，加入中央電視台，主持《24小時》、《新聞調查》同《新聞1+1》。

生活
李小萌有個女，嚮2012年1月13號出世。
楚辭

楚辭（粵拼：co2 ci4）有陣時又嗌做騷體、楚辭體，係以屈原為代表嘅戰國楚國詩人所創作嘅一種文體。西漢嗰陣劉向將屈原、宋玉呢啲人嘅作品編輯成集，命名做《楚辭》，楚辭就係噉又成為咗一部詩歌總集嘅名。

名言
登昆侖兮食玉英，與天地兮同壽，與日月兮齊光。
悲莫悲兮生別離，樂莫樂兮新相知。
惟草木之零落兮，恐美人之遲暮。
鳥飛反故鄉兮，狐死必首丘。
吾不能變心而從俗兮，固將愁苦而終窮。
舉世皆濁我獨清，眾人皆醉我獨醒。
楚金玲

楚金玲（1984年7月29號—）係中華人民共和國女子排球員。
楝樹

楝樹（粵拼：lin4 syu6；學名：Melia azedarach）；簡稱楝（lin4）；佢係楝科楝屬嘅落葉喬木，原產地喺中國內地嘅黃河以南嘅地區。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
楝樹嘅樹皮、根皮、花同果可以入藥，佢有以下呢啲功效：
楠元秀真

楠元秀真（1992年9月12號—）係日本足球員，司職後衞，效力橫濱FC。
楠大典

楠大典 ，係日本嘅一個男配音員。

配音作品一覽
呢個表唔完整，歡迎加料。
楚輪博

楚輪博（1956年5月1號—）係退役日本足球員，教練，執教過大阪櫻花，鳥棲砂岩，及富山勝利。
楚雄市

楚雄市係中國雲南楚雄一個縣級市，總面積4482平方公里，人口51萬。
泡泡龍DS

泡泡龍DS（英文：Bust-a-Move DS），係由TAITO開發嘅彈珠消除類遊戲，2005年推出。
泡泡龍太空

泡泡龍太空（英文：Space Bust-a-Move），係由TAITO開發嘅彈珠消除類遊戲，2008年推出。
李昶旻

李昶旻，係大韓民國嘅一個男藝人同埋歌手。
李昭政

李昭政，係大韓民國嘅一個女藝人同埋歌手。
李晉強

李晉強（英文：Clayton Li，1987年3月17號—）係香港無綫電視男藝員，參選2011年香港先生攞冠軍同最佳台型獎，跟住參加2011年第25期無綫電視藝員訓練班入行，之後主要拍電視劇。2018年7月初同無綫電視結束合約。
李時行

李時行（1514年—1569年），字少偕，廣東番禺人。係明朝一個進士。
李時行早年同吳旦幾個人人結成「粵山詩社」。嘉靖二十年（1541年）辛丑科沈坤榜第三甲賜同進士出身，被派去浙江嘉興做知縣。嘉靖二十四年（1545年），升做南京兵部車駕主事，但係被同僚所忌，冇耐就辭官。
辭官之後，李時行遍遊吳越、齊魯嘅名山大川，寄情詩酒。之後喺羅浮山青霞洞隱居，最後搬去廣州西郊。隆慶三年（1569年）逝世。
李時行同歐大任、黎民表、梁有譽、吳旦並稱「南園後五子」。著有《李駕部集》、《青霞漫稿》。《列朝詩集》有收錄三首佢嘅詩。
李晚

李晚（1874年—1911年）係黃花崗七十二烈士之一，祖籍廣東雲浮。
李昰應

興宣大院君（韓文：흥선대원군，1820年12月21號—1898年2月22號），原名李昰應（韓文：이하응），字時伯（韓文：시백），號石坡（韓文：석파）、海東居士（韓文：해동거사），諡號獻懿（헌의），係韓國李氏朝鮮宗室同政治人。李氏朝鮮第26代君主朝鮮高宗嘅生父，25代君主朝鮮哲宗阿哥。
佢係朝鮮英祖第二仔思悼世子嘅太孫，南延君忠正公李球第四仔。初時封興宣正，1841年升為興宣都正，1843年升為興宣君。
1863年12月，哲宗病死又冇仔，興宣君第二仔李載晃成為朝鮮國王（高宗）。興宣君被升為「大院君」，封國太公，稱興宣大院君，係李氏朝鮮唯一一個重在生就做大院君嘅人。佢喺1863年12月至1874年11月、1882年6月做李氏朝鮮攝政。
湘潭

湘潭（粵拼：soeng1 taam4）喺中國湖南，家下係地級市，叫湘潭市。
湘潭響唐朝天寶八年（749年）建縣。呢度係馬英九、毛澤東同埋齊白石嘅鄉下。
湘陰

湘陰係中國湖南岳陽一個縣，總面積1541.45平方公里。2023年，湘陰縣轄下有2鄉12鎮1街道，分別係：文星街道、鶴龍湖鎮、洋沙湖鎮、石塘鎮、新泉鎮、嶺北鎮、湘濱鎮、楊林寨鄉、南湖洲鎮、東塘鎮、六塘鄉、三塘鎮、金龍鎮、靜河鎮、樟樹鎮。嚮2022年底，全縣人口有70.08萬。
湘陰縣土地總面積1541.45平方公里，其中耕地佔面積49.72千公頃。主要礦產有砂石、麻石、陶土同重砂；水域面積3.84萬多公頃，內陸灘塗2.48萬公頃，係湖南省水利大縣同三個防汛重點縣之一。縣內有兩個港口：漕溪港同虞公港，常年通航能力喺5000噸級以上，係地理條件優越嘅深水碼頭。
湘鄉

湘鄉係中國湖南湘潭一個縣級市，總面積1968平方公里，人口89.5萬。
湘橋

湘橋係中國廣東潮州一區，面積155平方公里，人口34萬。
湘江

湘江（粵拼：soeng1 gong1；湘語音標：siɔ̃44 ziɔ̃31），又叫湘水（soeng1 seoi2；湘語音標：siɔ̃44 swɛ13），係流喺中國南部嘅大江之一，佢流過湖南省，注入到洞庭湖，係長江右岸嘅主要支流，亦係湖南最大嘅河，流域面積有9萬4721平方公里，全長948公里，一年平均流量722億立方米。湘江係湖南簡稱「湘」嘅來源。

河道
喺《水經注》呢啲古文獻中，因爲靈渠（中文：靈渠）貫通咗湘江同灕江，而以爲貫通佢哋嘅海洋河係湘、灕二江嘅源頭，所以古人認爲湘江發源自廣西桂林靈川嘅海洋山，以爲流過海洋墟嘅海洋河係佢嘅源流。到咗如今，傳統上認爲湘江發源喺興安白石鄉石柱嘅近峰嶺，2011年湖南省主持水利普查，勘查結果認爲源頭應該係湖南永州藍山嘅大橋河，發源喺紫良嘅野狗嶺，而將傳統上興安嘅水源改叫湘江西源。
從湘江西源出發，條河喺廣西內向東北方向流。透過靈渠運河嘅連結，流入運河嘅水有70%回流返湘江，而有30%嘅水流入灕江。湘江入湖南省嘅地方係湖南永州東安嘅瀑埠頭。湘江全長嘅948公里之中，有670公里左右喺湖南省內，係湖南最大嘅江，亦係長江大支流之一。
自東安開始，條河一路向北，然後匯入各路支流嘅河水：喺永州市境內流入紫水、石期河、瀟水、應水同白水；喺衡陽匯入蒸水同耒水（中文：耒水）；喺衡山流入洣水；喺株洲嘅淥口匯入淥水；喺湘潭匯入漣水（中文：涟水 (湘江支流)）；喺長沙市中心匯入瀏陽河同撈刀河（中文：撈刀河）；喺望城嘅新康同高塘嶺一帶匯入潙水（中文：沩水河）。到岳陽湘陰嘅濠江口時，湘江分成左右兩支水流，一齊注入洞庭湖，透過呢個湖連結長江。
湘江有2157條支流，而喺當中嘅主要支流，屬東岸嘅有瀟水、耒水、洣水、淥水、瀏陽河，屬西岸嘅有祁水、蒸水、涓水、漣水、潙水。
條江通過嘅市區同縣份有：興安縣、全州縣、東安縣、永州市區、祁陽縣、衡南縣、衡陽市區、衡山縣、株洲市區、湘潭市區、長沙市區、望城區（曾經係縣份）、湘陰縣。

流域
湘江流域幾廣大，佢位於長江嘅南側、南嶺山脈嘅北面。東面嘅羅霄山脈係佢同贛江（gam3 gong1）水系嘅分水界，西面嘅衡山山脈將佢同資水水系劃分開。9萬4721平方公里嘅流域面積裏頭，有8萬5300平方公里屬湖南省，相當於係湖南省面積嘅40%。
湘潭縣

湘潭（粵拼：soeng1 taam4）係中國湖南湘潭市一個縣，總面積2513平方公里，人口115萬。
湘子峰

湘子峰（Sheung Tsz Fung）係香港八仙嶺東面數起第二峰，海拔高513米，係八個峰入面第五高嘅，個名嚟自八仙韓湘子。
湘東區

湘東區係中國江西萍鄉一個市轄區，總面積853平方公里，人口39萬。
沙下區

沙下區（韓文：사하구）係韓國釜山嘅區，人口約莫37萬。
沙丘章

沙丘章係伊斯蘭教典籍《可蘭經》入面嘅第46章（蘇拉）。
沙之打·列沙維

沙之打·列沙維（阿拉伯文：ساجدة مبارك عطروس الريشاوي‎；1970年—2015年2月4號）係一位負責自殺炸彈襲擊失敗嘅疑犯，伊拉克晏巴爾省人。佢曾經喺2005年11月9號，約旦安曼嗰度發動過炸彈襲擊嘅其中一個疑犯。不過佢由於未成功扯甩條炸雞腰帶先至冇死到。

所謂「安曼炸彈恐怖襲擊」嘅疑犯
内文：2005年安曼炸彈襲擊
喺2005年11月9號嘅約旦首都安曼嘅拉迪臣酒店入面，嗰時費城波場有成900位賓客咁啱喺度搞緊婚禮。結果炸彈突然爆炸，搞到成個波場都炸爛晒。而炸彈唔單止將玻璃窗嘅碎片都飛嗮落街，甚至連個天花板都冧埋，重連大堂嘅天花、燈，傢俬，玻璃門都整到爛晒。事件搞到60對新郎新娘伴侶同雙方嘅阿爸阿媽都死嗮，甚至有115人受咗傷都有。而伊斯蘭聖戰之阿蓋達組織就話喺呢單爆炸事件發生嘅幾日之前，沙之打·列沙維嘅女嘅老公——阿利艾沙馬利因試吓發動自殺式嘅炸彈襲擊，先至搞到佢嘅老公死咗。喺列沙維引爆咗佢老竇嘅身度條炸雞腰帶嗰陣，重諗住引爆埋自己嘅炸雞腰帶，結果就肥佬咗，重跟住啲人流一齊衝出咗酒店嘅案發現場。而呢單炸彈襲擊入面重波及到安曼市入面嘅另外兩間酒店。就喺案發之後4日，佢俾約旦啲差佬捉咗。

監獄生涯
雖然話佢俾法院宣佈喺2006年9月21號喺約旦嘅軍事裁決部執行死刑，但係列沙維話唔服從判決，要求提出上訴，結果俾法院駁咗。之後喺2010年10月4號入面，有報道就話佢要繼續提出上訴。結果列沙維喺2015年1月份送咗去安曼入面嘅另一間女子監獄入面。

死
2015年1月24號，伊斯蘭國組織向約旦政府提出話要放咗列沙維出嚟，佢哋至會放後藤健二出嚟，重威脅約旦政府話如估喺2015年1月29號嘅太陽落山嗰陣重係交唔出列沙維嘅話，約旦戰機機師卡沙斯比嘅命仔就會凍過水。而約旦政府唔知卡沙斯比重生腢腢噉響度，聽到噉嘅嘢先至話用辦法喺限期入面救返卡沙斯比出嚟。不過伊斯蘭國組織喺2015年2月1號同2月3號發佈咗後藤健二同卡沙斯比死咗嘅短片之後，約旦卒之喺2015年2月4號處決咗沙之打·列沙維。
沙上區

沙上區（韓文：사상구）係韓國釜山嘅區，人口約莫28萬。
沙丘

沙丘係種陸地地形，由風力將沙堆成嘅山仔，多數喺荒漠地區出現。
沙丘瀚戰

《沙丘瀚戰》（粵拼：saa1 jau1 hon6 zin3，Dune，又叫Dune: Part One）係套2021年上畫嘅美國史詩科幻片，改編Frank Herbert（英文：Frank Herbert）嘅1965年英文同名小說《沙丘（英文：Dune (novel)）》，用咗頭一半小說內容，主角係添麥菲查洛美。續集係《沙丘瀚戰：第二章》，喺2024年3月1號上畫。
清水灣道

清水灣道（英文：Clear Water Bay Road）係香港一條主要道路，由西貢區清水灣半島嘅大坑墩，一路去到觀塘區、黃大仙區同九龍城區交界嘅牛池灣彩虹站，兼且接連龍翔道、太子道東同觀塘道，全長大概15公里。
清水灣道喺1932年起好，嗰陣只得兩條線，原本係由清水灣半島一路去到九龍城，直到1963年，清水灣道一部分改名彩虹道同太子道東。清水灣道連接好多重要道路，包括坑口道，接駁去將軍澳；同埋西貢公路，接駁去西貢市中心。不過，清水灣道去唔到清水灣海灘，去清水灣嘅人要喺大坳門轉入大坳門路先去到。
因為清水灣道近飛鵝山路面太斜（斜度達1比8），巴士上斜會好辛苦。另外，西貢區同順利邨附近人口不斷增加，加上西貢區自從劃做郊野公園之後，遊人越來越多，爾段路成日塞車。港英政府決定喺清水灣道近安達臣道旁邊起多條新清水灣道。
清水灣道8號

清水灣道8號，樓高12層。

商場
香港8廣場（英文：8-Shopping Plaza Hong Kong)，簡寫為匯八坊(英文：Infinity Eight)，位於香港牛池灣清水灣道8號，商舖有（如：尚惠百惠、惠康、大家樂、7-Eleven、屈臣氏） 。
清水理沙

清水理沙 ，係日本嘅一個女藝人同埋配音員。
清水縣

清水縣（粵拼：cing1 seoi2 jyun6）係喺中國甘肅天水嘅一個縣。喺2020年嗰陣，約莫24萬人響度住緊。
清水範久

清水範久（1976年10月4號—）係日本足球員，司職中場，效力過磐田山葉，札幌岡薩多，橫濱水手，及福岡黃蜂。
清水純

清水純（1985年5月21號—）係日本足球員，司職後衞，效力過Banditonce Kakogawa，及福島聯。
清水直右衛門

（日文：清水 直右衛門(Shimizu Naoemon)；1901年—1945年8月6號）係前大日本帝國足球員，廣島縣人，司職前鋒。曾經喺1923年爲日本隊出場2次，入咗1球，重參加過1923年遠東運動會。
1945年8月6號，佢同老婆喺廣島原爆被炸死。
清水航平

清水航平（1989年4月30號—）係日本足球員，司職中場，效力廣島三箭。
清水秀彥

清水秀彥（1954年11月4號—）係退役日本足球員，教練，執教過橫濱水手，福岡黃蜂，京都不死鳥，及仙台七夕。
溝

溝係唐字大數，通常係指1032（中數記法），亦可以指1011（下數記法）或者10512（上數記法）。皆因數值已經好大，日常生活基本上都唔會用佢嚟記數，就算需要記，通常直接用科學記數法去記。
溝淡

溝淡，又叫溝貨，係香港股市嘅潮語，指投資者不斷喺低過之前嘅股價買入股票，去減低股票嘅平均買入價，令蟹貨快啲番到平均買入價，盡量蝕少啲錢。呢個係投資者最常用減少股票投資蝕錢嘅方法之一。
溝淡嘅結果可能係以下咁：
股價升番去投資者嘅平均買入價，投資者可以賣出套現獲利。
股價繼續跌，蟹貨越嚟越多，賬面蝕錢越嚟越多，直至用晒現金，股價都升唔番。
溥任

溥任（粵拼：pou2 jam6；1918年9月21號—2015年4月10號），乳名聯格（lyun4 gaak3），字友之（jau5 zi1），原名金友之（gam1 jau5 zi1），係大清末代皇帝溥儀嘅四弟，喺北京什刹海北岸醇親王府（而家係宋慶齡北京故居）出世。曾經喺1947年用過醇親王府嘅舊宅嚟辦過北京競業小學，亦做過北京市第七到第九屆政協委員，北京市文史研究館員。
喺2015年4月10號，佢死於肺炎同心衰竭、腎衰竭，終年96歲。
溝壑

溝壑（ravine）係一種凹陷地形，窄過峽谷。
溝女

溝女（Flirting）係一種行為，當一個人對另一個人有興趣嗰陣，希望兩人有更深入嘅關係，就會透過講嘢、文字或者肢體言語去表達自己對嗰個人嘅好感。呢樣行為通常係男仔對女仔做，喺啲公眾地方例如酒吧就成日見到。
溝女不離三兄弟

《溝女不離三兄弟》（英文：The Best Plan Is No Plan）係2013年香港愛情電影，由葉念琛做導演同編劇。
溝口綾

溝口綾 ，係日本嘅一個女藝人同埋配音員。
沙亞

沙亞（德文：Saarland，又譯沙亞蘭、薩爾蘭），係德國西南面嘅一個聯邦州，首府沙卜勤 。
沙亞南

2006年10月19號，一名蒙古女郎阿爾丹杜雅·沙麗布（Altantuya Shaariibuu）喺沙亞南區暗角處，俾人用C-4炸藥殺害，或者被殺後俾人用C-4炸藥毀屍滅跡。
沙依巴克區

沙依巴克區（維吾爾文：سايباغ رايونى‎‎）係中國新疆烏魯木齊嘅一個市轄區。
沙井

沙井，又叫大沙井、坑渠竉，係城市地下管線中轉、控制嘅地下空間，通常有沙井蓋冚住。

文
英文叫沙井做man-hole。
沙亭崗

沙亭崗（粵拼：saa1 ting4 gong1）係中國廣東廣州嘅地名，喺白雲區太和，南靠萌蘭路；西靠廣從四路；北靠大羅村；東靠朝亮北路。喺105國道屬K2533+860～K2532+505標記位範圍。
呢個村相傳喺南宋尾由中原移民到廣東南雄珠璣巷後再搬入太和周邊地方。村入面人口主要圍繞顏、謝、周呢三大姓氏家族。開村初期雖然有屈、林、韓等三個姓氏啲家族入住，但無耐冚唪唥搬嗮出其它地方。
李玉芳

李玉芳，香港親中派政治人，香港再出發大聯盟發起人之一。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會酒店界委員。之後，佢有份提名林鄭月娥參與2017年香港行政長官選舉。
李爾王

《李爾王》（King Lear）係英國劇作家莎士比亞喺1605年寫嘅悲劇，亦係其中一套四大悲劇。
李牧

李牧（？—前229年）係戰國後期嘅趙國大將軍，曾經打贏過匈奴同秦國。佢同埋白起、王翦、同廉頗夾埋一齊，叫做「戰國四大名將」。
李牧曾經喺代郡同雁門郡駐守嗰陣，帶過軍隊向匈奴打仗。之後，佢亦都分別喺在肥之戰同埋番吾之戰入面，兩次都打贏咗秦國。佢原本因為佢嘅功績而畀個王封做武安君，不過最終又畀趙幽繆王殺咗。對於李牧嘅死因，歷史記載各自都有唔同嘅講法。只係喺李牧死咗之後三個月，趙國嘅首都邯鄲就已經畀秦軍攻入咗，而趙王亦都成為咗階下囚。
李爾晨

李爾晨（英文：Kyle Lee，1992年7月4號—），原名李嘉豪，係香港男演員同模特兒，2016年國際先生香港代表，2019年底加盟邵氏兄弟，2020年加盟無綫電視。

簡歷
李爾晨大學就讀香港理工大學，參選過「2012 FACE UStar校花校草」入圍最後五強，亦係香港男子甲一排球員以及2016年國際先生香港代表。
2016年為自己球隊奪得球會（仁濟）史上首個香港頂級聯賽－甲一排球聯賽冠軍以及首個全港公開馬拉松排球賽冠軍，更於2017年衛冕。喺「2017亞洲球會盃」幫球會奪得亞洲排名13，成為史上排名最高嘅香港球隊。
2019年加入邵氏兄弟國際影業有限公司，同年拍攝邵氏x優酷劇集《非凡三俠》飾演殺手，同黃宗澤、張智霖、周秀娜作對手戲。
2020年完成ViuTV劇集《男排女將》。亦拍過ViuTV劇集《瑪嘉烈與大衛「前度」特別篇》、《身後事務所》、《婚內情》同《娛樂風雲》，以及係舞台劇《金星撞火星》同電影《微交少女》。
李爾晨曾經同澳門小姐麥嘉欣拍拖，2019年底分手。
李爾晨2020年8月成為無綫藝員。2022年佢做咗23位J2ers之一，拍一啲J2台節目。
李王家

李王家（日文：りおうけ，韓文：이왕가），係朝鮮王國滅亡之後，日本畀末代國王高宗嘅一個宮家，地位僅次於日本皇室成員。佢連同李堈公家、李熹公家並稱為「王公族」。1945年日本戰敗投降，兩年之後修憲，另立日本國憲法，所以李王家畀人廢除。

歷史
1910年大朝鮮國畀日本佔領，之後日本軍政府諗住起一個宮家畀啲朝鮮王室成員。原先佢哋想將個宮家改名叫「李大公家」，後嚟因為顧及朝鮮民族嘅傳統，所以就改做「李王家」。同年，日韓正式簽咗日韓合併條約，其中規定「朝鮮王室要有返相應嘅地位同埋尊號」，所以全部朝鮮王族都叫「殿下」。
1947年另立日本國憲法，所以李王家連同李堈公家、李熹公家都畀人廢除，而成員就冇咗日本國籍。
潘芝莉

潘芝莉（英文：Chillie Poon，1972年2月27號—）係1996年度香港小姐競選嘅亞軍，1996年到1999年期間係無綫電視女藝員。
潘蘇通

潘蘇通，JP，廣東韶關人，香港建制派（傳統親中派）政治人物（港島聯前任首席會長）、生意人（高銀地產老細）。

參政、選舉經歷
2020年，身為全國政協香港委員嘅佢曾經有份簽署一份全國工商聯嘅聲明，內容支持北京政府未經諮詢或香港人同意而強行訂立，同時引起泛民主派一致負評嘅《中華人民共和國香港特別行政區維護國家安全法》。
喺2021年9月，佢成為香港特别行政區選舉委員會基層社團當然委員。之後佢喺李家超無提政綱嘅情況下，有份提名李家超參與2022年香港行政長官選舉。

破產
2022年7月，佢被香港高等法院頒令破產。

馬主生涯
由2011年到2022年，潘蘇通、潘劉建明兩公婆開始參與香港賽馬活動，以高價買入多匹賽駒，包括手風順、事事為王、大運財、大印銀紙、王者無敵、代代為王、大運起、大雄圖、大金庫、大運當頭、事事亨通同埋運財再來。
潘越雲

潘越雲（英文：Michelle Pan；1957年11月19號—），本名潘月雲，係臺灣女歌手，喺臺灣高雄出世。

生平
潘越雲喺17歲嗰陣父母雙亡，之後佢開始半工半讀自力更生。喺打工嗰陣，佢去當地餐廳駐唱，並因此被滾石唱片創辦者段氏兄弟發掘帶去臺北正式展開歌唱事業。

口述傳記
2006年，《潘越雲：淡水情歌》，李美鵑、潘越雲、鍾士為，臺灣：天下文化，ISBN 986-417-740-0。
潘芳芳

潘芳芳（Lily Poon，1962年6月3號—）係香港女演員，亦係無綫電視藝員。佢喺香港出世，1987年第13期無綫電視藝員訓練班畢業，拍過唔少電影同電視劇，亦做過配音工作。
潘藝桐

潘藝桐（Pearl Poon，1995年—）係香港女演員，2019年參加騰訊節目而出道。

簡歷
潘藝桐小學讀德望學校，自13歲開始去咗英國留學，倫敦瑪麗女王大學商業管理系畢業。佢讀緊大學三年班嗰陣已經同朋友開咗間活動策劃公司，但係因為佢對做戲有興趣，大學畢業後去咗上海戲劇學院進修戲劇，2019年曾經喺騰訊嘅網上節目《心動的信號》第二季做嘉賓，因而得到經理人發掘，正式同藝人公司Cool Style Management簽約，做咗楊穎（Angelababy）嘅同門師妹，而家已經結束藝人合約。2022年，佢有份參演嘅網絡電視劇《家族榮耀》喺香港無綫電視翡翠台首播，入面佢飾演熊黛林角色個細女馬來娣，而開始畀觀眾認識。
架勢堂

架勢堂（英文名：So Fab）係香港商業電台一個電台節目，主持人係森美同小儀。逢星期一至星期五夜晚十點到深夜十二點喺叱吒903度播。
架勢堂嘅節目晚晚唔同，分別係星期一嘅潮撐型in way，星期二嘅你知道唔知道之有人暗戀你，星期三嘅拆祠堂，星期四嘅屎橋王，而到咗星期五就係名人堂，會有雲海、城市傳聞、重有少年廚神。
2006年5月29號，因為無綫電視要播森美、小儀嘅《15/16》，為咗唔想自己打自己出現爭聽眾嘅情況出現，叱吒903將原本深夜十二至二嘅《嘩嘩嘩!打到嚟!》調到夜晚十至十二嘅時段播，而將架勢堂押後去深夜十二至二播。
2006年6月2號，架勢堂搞咗個「我最想非禮的香港女藝人」投票，引起風波，俾人話侮辱女人。結果喺6月7號，商台宣佈因為投票風波關係，由6月12號起，主持人森美同小儀停薪留職兩個月，而架勢堂亦停播咗足足兩個月，8月14號森美小儀回歸，架勢堂改返夜晚十至十二嘅時段播返；期間呢個時段由《大鐵人123》、《給我電話》頂替。

環節
請撳 Wikipedia:翻譯/架勢堂，去整翻譯請求。(翻譯指引)

潮撐型in way
逢星期一播嘅環節，每個禮拜討論唔同嘢嘅時代轉變，潮過嘅物品（例如袋、卡通片等）。聽眾亦可以打電話去分享。

乜都講
逢星期一播嘅環節，個個禮拜話題都唔同，同個名一樣真係乜都講得一餐，多數都係同嗰期生活上有關嘅嘢，例如情人節前嗰個星期一就叫人打電話上去投票一啲同情人有關嘅嘢（送乜禮物、同邊個女仔一齊等……）。
環節現在暫停中。

你知道唔知道之有人暗戀你
逢星期二播嘅環節，由聽眾打上去分享自己暗戀一個人，分享一些和那個人的故事，然後森美和小儀打給那個人暗戀的人，問他知不知道有人暗戀他。然後再由打電話上去嘅人向佢嘅愛人示愛。

你知道唔知道之有人吾妥你
逢星期二播嘅環節，由聽眾打上去分享自己想和一個人絕交，分享一些和那個人的故事，然後森美和小儀打給那個人想絕交的人，問他知不知道有人想和他絕交。
環節現在暫停中。

耳王十四一心
逢星期三播嘅環節，先決定賭fans嘅數目之後，由兩個聽眾打電話去開題目，最後會係王郁會開第三題，等聽眾打電話上去用聲效嚟扮返嗰樣嘢出嚟，兩個主持鬥快估出個題目。
環節現在暫停中。

拆祠堂
逢星期三播嘅環節，玩法係由聽眾打電話上去出問題問兩位主持，兩個主持都有一次作答嘅機會，兩個都錯晒之後為咗挽留面子，會問返聽眾一題問題，聽眾如果答啱咗就可以得到，同森美、小儀去睇戲嘅機會。

屎橋王
逢星期四播嘅環節，由小學生打上去，說出自己的煩惱，由森美、小儀、王郁各想一條橋去幫助他，最後由小學生選岀誰的橋最'屎'。
架空歷史

架空歷史（粵拼：gaa3 hung1 lik6 si2 | 英文：alternate history）指故仔設喺一個同現實世界大致相同、但某啲歷史事件唔同咗嘅世界。例：故仔設喺 2000 年嘅世界，但喺呢個世界入面，蘇聯依然存在（一個「蘇聯解體」呢件歷史事件冇發生嘅世界）。
枷

枷，刑具，以木板扣住頸，故此又叫頸枷。戴枷就係刑罰，而且係重罰，歸入重刑一類。戴咗枷嘅人，無法自己飲食，若果不能飲食，就形同死刑。刑罰亦會示眾，以羞恥犯人。
英文叫cangue。
架生

架生（粵拼：gaa3 caang1，「生」讀「撐」；英文：tool），原本叫家生，又叫做傢生、架撐、架橕、架罉，或者叫工具，係用嚟幫助完成一件事嘅嘢，架生用機械原理整出來。最基本嘅架生就係簡單機械，例如撬其實係槓杆來嘅。
以前哲學家會認為人先識得用架罉，所就定義人做識用架罉嘅動物。事實上好多動物其實都識得用。後尾又改咗做人係識造架生嘅動物。但動物學家發現雀仔同馬騮都識得整架罉。
家下架罉就唔限於實物，程序、資訊、創意、學習都係改落人自己嘅架罉。
人類學家就認為識得用架生係人演化好重要嘅一步。人演變到可以用手指公來揸架罉，亦有智慧去同架生。
架罉亦都可以變武器，好似鎚仔、西瓜刀同水喉鐵，甚至平時唔似仆到頭爆嘅摺櫈咁。倒返轉頭，武器都可以變工具，好似炸藥咁。
架罉可以指純粹認知上嘅嘢，例如書寫語言，又或者歌手把聲（搵食架罉）。

歷史
内文：科技嘅歷史
喺法國 Les Combarelles 山洞搵到嘅史前石器，有超過一萬年歷史
一個upholstery regulator
人類學家相信，用工具係人類進化嘅一個重要步驟。 因為人類同野生黑猩猩都大量使用工具，所以普遍認為第一次經常使用工具嘅情況發生喺兩種猿分家之前。 不過，呢啲早期嘅工具可能係用啲會腐爛嘅材料整，好似樹枝咁，又或者係未加工嘅石頭，冇辦法同其他石頭分得開。
石器嘅歷史可以追溯到大約250萬年前。 不過，2010年有個研究話南方古猿可能用石器切動物屍體嚟食肉。呢個發現將最早使用石器嘅時間推到大約340萬年前。 喺埃塞俄比亞搵到嘅真實工具至少有260萬年歷史。 最早可以分辨到嘅石器形態之一就係手斧。
直到最近，考古發掘到嘅武器仲係唯一被研究同重視嘅「早期人類」工具。而家，更多工具被認為係有文化同歷史意義嘅。除咗打獵之外，其他活動都需要工具，例如準備食物、「...打果仁、皮革工藝、收穫穀物同埋木工...」 呢一類包括「石片工具」。
工具係古代人類用嚟爬上食物鏈頂端最緊要嘅嘢；通過發明工具，佢哋可以做到人體做唔到嘅嘢，好似用長矛或者弓箭嚟殺死獵物，因為佢哋嘅牙齒唔夠尖銳，冇辦法穿透好多動物嘅皮。「人類獵人」作為人類演化嘅催化劑呢個講法已經俾人質疑。根據考古現場嘅骨頭上面嘅痕跡，而家有更多證據顯示早期人類係喺其他捕食者嘅屍體上面搵食，而唔係自己捕獵。

古代工具發展時間表
好多工具喺史前或者歷史記載嘅早期幾個世紀就已經製造出嚟，但考古證據可以提供發展同使用嘅日期。
奧杜威石器技術(奧杜威文化) 250萬年前（刮刀；用嚟切死咗嘅動物）
小屋，200萬年前
阿舍利文化石器技術 160萬年前（手斧）
火嘅製造同控制，自舊石器時代開始使用，可能由直立人喺150萬年前開始
船，90萬年前
烹飪，50萬年前
標槍，40萬年前
膠水，20萬年前
衣服可能17萬年前
石器，由弗洛里斯人使用，可能係10萬年前
魚叉，9萬年前
弓箭，7萬至6萬年前
縫衣針，6萬至5萬年前
笛，4.3萬年前
漁網，4.3萬年前
繩，4萬年前
陶瓷，c. 公元前25000年
魚鈎，c. 23000年前
馴化動物，c. 公元前15000年
投石器，c. 公元前9000年
細石器，c. 公元前9000年
磚喺中東用嚟建築，c. 公元前6000年
農業同犁，c. 公元前4000年
輪，c. 公元前4000年
圭表，c. 公元前4000年
文字系統，c. 公元前3500年
銅，c. 公元前3200年
青銅，c. 公元前2500年
鹽，c. 公元前2500年
戰車，c. 公元前2000年
鐵，c. 公元前1500年
日晷，c. 公元前800年
玻璃，c. 公元前500年
投石機，c. 公元前400年
鑄鐵，c. 公元前400年
馬蹄鐵，c. 公元前300年
倡導者相信納米科技會出現類似嘅激增，因為工具變得微型化。

動物
睇埋：動物認知
烏鴉：烏鴉識得運用架生，例如有研究搵到，有烏鴉會將堅果擺喺馬路上，等經過嘅車車爛堅果嘅殼，然後自己攞嚿堅果食；烏鴉仲曉同同類傳達複雜嘅資訊，例如有研究試過發現，烏鴉能夠認得傷害同攻擊過自己嘅人類，及後仲令到區內其他（冇見過嗰個人嘅）烏鴉同樣學識避開嗰個人－表示烏鴉嘅溝通系統能夠傳達「某個某個人係乜樣」等嘅複雜資訊。
架生仔

架生仔本來係指細架生例如有特定功能嘅機，但通常被認為係新奇嘅，響電腦界引伸到作業系統或者網站入面嘅附加功能。
架步

架步，原意係指秘密場所，而家多數係「黃色架步」嘅簡稱，亦即係「色情場所」嘅意思。地盤內多數會設有大量架步，以供工人使用。[未記出處或冇根據]

語源
所謂「架步」，照字面解係「熟人用步法經過『架式』」嘅意思。「架式」起源自反清復明嘅天地會。作為幫會（秘密會社），平時會用暗語傾偈，聚會嘅地方更加需要保密，所以就擺設一啲符號嚟帶路。赴會嘅人喺路途見到一啲嘢，譬如擺到三角形或者梅花形嘅石春陣，亦即係「架式」，就會知道應該點行。佢哋更需要跟住幫會傳授嘅步法去行過石陣，如果唔係就會被拆穿係朝廷派來嘅奸細。所以，架步就有秘密場所嘅意思。
喺香港，由於法例唔容許有色情場所，色情場所好多時都會有幫會非法去搞。而色情場所為咗減少被警方衾檔嘅風險，都唔會明目張膽咁去搞，只係靠暗語等方式招待熟客，所以就叫做「黃色架步」。由於而家唔係好多人明白「架步」嘅本意，所以一提起「架步」（有時更俗寫成「架部」），就會認為係色情場所。
梅斯

梅斯（法文：Metz）係法國洛林嘅首府，人口12萬。
梅木三吉

梅木三吉（1929年5月8號—2007年8月28號），係日本女演員。佢憑《櫻花戀》攞1957年奧斯卡最佳女配角獎。
梅拿

梅拿（Müller） 係一個歐洲姓。姓梅拿嘅名人包括：
湯馬士·梅拿（德文：Thomas Müller，1989年9月13號—）德國足球運動員。
格得梅拿（德文：Gerd Müller，1945年11月3號—2021年8月15號）德國足球運動員。
呢篇梅拿係同姓氏有關嘅楔位文章，重未寫完嘅。麻煩你幫手充實佢。
火山頸

火山塞（英文：Volcanic plug），又叫火山栓、火山頸（英文：volcanic neck），有時亦叫做熔岩頸（英文：lava neck），係活火山噴口裏面既熔岩冷卻、岩漿硬化，形成既火山結構。當火山口既通道塞住咗，上升既熱岩漿困咗喺個塞既下面，個塞好可能會引致氣壓急劇升高，有時會造成爆炸性既噴發。但係，如果火山既能量唔夠，火山口既熔岩冷卻凝結後，形成柱狀既熔岩柱或者碎屑，塞住咗火山通道，形成火山塞。
火影忍者疾風傳

《火影忍者疾風傳》（日文：NARUTO -ナルト- 疾風伝），係日本動畫片《火影忍者》嘅第二部，故事內容延續《火影忍者》。2007年2月15號開始喺日本東京電視台正式啟播。2017年3月23號嘅第500話（總集數第720話）係《疾風傳》嘅結局。
火恐龍

火恐龍係日本電視遊戲寵物小精靈系列入面嘅其中一隻小精靈，全國圖鑑編號005。佢係由小火龍進化成嘅，可以進化成噴火龍。
火成岩

火成岩（粵拼：fo2 sing4 ngaam4），又叫岩漿岩，係石頭類型，包括花崗岩、安山岩、玄武岩同、橄欖岩、凝灰岩同浮石。岩漿或者熔岩冷卻凝固成形嘅。常見分類有兩種：噴出（地表形成）或入侵性（地底形成），同埋以二氧化矽含量劃分。
火星人

火星人（Martian）係指住喺火星上嘅有文明生物。理論上，火星係有可能住得人嘅，所以火星人可以係指喺想像中嘅未來由地球移咗居去火星嘅人，亦有唔少廿世紀嘅科幻作品會講述火星本身有孕育有智能生命體。
火拼時速3

《火拼時速3》（Rush Hour 3）係2007年美國電影，由成龍、傑士德加主演。